Գերմանական արտադրության սև մոտոցիկլետին նստած, Պետրին լսում էր Սուլեյման և Նազիմ եղբայրներին, որոնք օթևանել ու բուժել էին մի զինվորականի, որը ներկայացել էր որպես լեյտենանտ Ակդար։ Բազմաթիվ երեխաները շրջապատել էին նրանց և զմայլված նայում էին եռանիվ այդ մեքենային, որ նրանք առաջին անգամ էին տեսնում։ Քողածածկ կանայք հետևում էին նրանց ճաղապատ լուսամուտներից։ Պետրիին ուղեկցող մոտ քսան զինվորներից կազմված մի գունդ սպասում էր գոմի մոտ։